CELEX: C2006/212/17
Language: da
Date: 2006-09-02 00:00:00
Title: Sag C-242/06: Anmodning om præjudiciel afgørelse indgivet af Raad van State (Nederlandene) den 29. maj 2006 — Minister voor Vreemdelingenzaken en Integratie og T. Sahin til prøvelse af afgørelse fra Rechtbank 's-Gravenhage i sag AWB 04/45792

2.9.2006   
            
            
               DA
            
            
               Den Europæiske Unions Tidende
            
            
               C 212/10
            
         Anmodning om præjudiciel afgørelse indgivet af Raad van State (Nederlandene) den 29. maj 2006 — Minister voor Vreemdelingenzaken en Integratie og T. Sahin til prøvelse af afgørelse fra Rechtbank 's-Gravenhage i sag AWB 04/45792
   (Sag C-242/06)
   (2006/C 212/17)
   Processprog: nederlandsk
   Den forelæggende ret
   Raad van State.
   Parter i hovedsagen
   
      Sagsøgere: Minister voor Vreemdelingenzaken en Integratie og T. Sahin.
   Præjudicielle spørgsmål
   
               1a.
            
            
               Skal artikel 13 i afgørelse nr. 1/80 om udvikling af associeringen, i lyset af præmis 81 og 84 i Domstolens dom af 21. oktober 2003 i forenede sager C-317/01 og C-369/01, Abatay og Sahin, Sml. I, s. 12301, fortolkes således, at en udlænding, der er tyrkisk statsborger, og som har overholdt reglerne vedrørende den første tilladelse og vedrørende ophold i landet og fra den 14. december 2000 til den 2. oktober 2002 lovligt har udført lønnet arbejde for forskellige arbejdsgivere, men ikke rettidigt har ansøgt om forlængelse af gyldigheden af den ham meddelte opholdstilladelse, hvorfor han efter tilladelsens udløb og indtil tidspunktet for ansøgningen om forlængelsen heraf efter national ret ikke havde retmæssigt ophold og heller ikke havde tilladelse til at udføre arbejde her i landet, kan påberåbe sig bestemmelsen?
            
         
               1b.
            
            
               Gør det for besvarelsen af spørgsmål 1a nogen forskel, at en af udlændingen ikke rettidigt indgivet ansøgning om forlængelse, der er modtaget inden for seks måneder efter udløbet af gyldigheden af denne opholdstilladelse, prøves efter de krav, der stilles for tilladelse til fortsat ophold, selv om denne ansøgning efter national ret sidestilles med en ansøgning om meddelelse af en første opholdstilladelse, og at udlændingen kan afvente, at der tages stilling til ansøgningen, her i landet?
            
         
               2a.
            
            
               Skal begrebet »begrænsning« i artikel 13 i afgørelse nr. 1/80 fortolkes således, at begrebet omfatter den forpligtelse til at betale gebyrer med hensyn til behandlingen af en ansøgning om forlængelse af gyldigheden af en opholdstilladelse, som en udlænding, der er tyrkisk statsborger og er omfattet af anvendelsesområdet for afgørelse nr. 1/80, skal betale, idet hans ansøgning i mangel af betaling ikke behandles i henhold til artikel 24, stk. 2, i Vw 2000?
            
         
               2b.
            
            
               Ville besvarelsen af spørgsmål 2a være anderledes, såfremt gebyrbeløbet ikke overstiger omkostningerne ved behandlingen af ansøgningen?
            
         
               3.
            
            
               Skal artikel 13 i afgørelse nr. 1/80, der også tjener til gennemførelse af tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet (1), sammenholdt med protokollens artikel 59, fortolkes således, at et afgiftsbeløb (for udlændingen på det relevante tidspunkt 169 EUR) for tyrkiske statsborgere, der er omfattet af anvendelsesområdet for afgørelse nr. 1/80, med hensyn til behandlingen af en ansøgning om opholdstilladelse eller forlængelse heraf ikke må overstige det afgiftsbeløb (30 EUR), som kan opkræves hos statsborgere i Det Europæiske Fællesskab for behandlingen af en ansøgning om efterprøvning af fællesskabsretten og udstedelse af det dermed forbundne opholdsbevis (jf. artikel 9, stk. 1, i direktiv 68/360/EØF (2) henholdsvis artikel 25, stk. 2, i direktiv 2004/38/EF (3))?
            
         
      (1)  EFT 1972 L 293, s. 1.
   
      (2)  Rådets direktiv 68/360/EØF af 15.10.1968 om afskaffelse af restriktioner om rejse og ophold inden for Fællesskabets for medlemsstaternes arbejdstagere og deres familiemedlemmer (EFT L 257, s. 13).
   
      (3)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EFT L 158, s. 77).